laion/Wikipedia-Exotic huggingface dataset:
אטקוס אטלס

אטקוס אטלס או עש האטלס (שם מדעי: Attacus atlas) הוא עש ממשפחת השבתאיים אנדמי ליערות אסיה. ידוע כאחד מהפרפראים בעלי הכנפיים הגדולות בעולם ומוכר גם בזכות סימני האזהרה בקצה כנפייו הדומים לראשי נחשים. המין תואר לראשונה על ידי קרל לינאוס במהדורה העשירית של Systema Naturae משנת 1758. עש האטלס הוא אחד הפרפראים הגדולים בעולם, עם מוטת כנפיים בגודל של עד 24 סנטימטרים ושטח של 160 סמ"ר רק העש Thysania agrippina ו-עש הקיסר בעלי מוטת כנפיים גדולה יותר, ושטח הכנפיים קטנות רק מעש הרקולס. כמו ברוב הפרפראים, הנקבות גדולות וכבדות באופן ניכר מזכרים, בעוד שלזכרים יש מחושים רחבים יותר. בית הגידול שלהם הוא בעיקר יערות טרופיים יבשים, יערות משניים ואדמות שיחים ברחבי דרום אסיה, מזרח אסיה ודרום מזרח אסיה, כולל בורנאו, אם כי דגימה אחת, נקבה בוגרת, נמצאה בשנת 2012 ברמסבוטום, אנגליה לאחר שנחתה על אדן החלון, ויש להניח שהוא נמלט מאוסף פרטי. עש אטלס נקרא על שם אטלס, הטיטאן של המיתולוגיה היוונית (בשל גודלו). בהונג קונג, הקנטונזית פירושו "עש ראש הנחש", מאחר שהבליטה בקצה הכנף הקדמית הדומה לראש של נחש. מדיה וקבצים בנושא אטקוס אטלס בוויקישיתוף אטקוס אטלס, באתר NCBI (באנגלית) אטקוס אטלס, באתר Animal Diversity Web (באנגלית) אטקוס אטלס, באתר GBIF (באנגלית) "Chapter 32: Largest Lepidopteran Wing Span | The University of Florida Book of Insect Records | Department of Entomology & Nematology | UF/IFAS". entnemdept.ifas.ufl.edu. Watson, A. & Whalley, P.E.S. (1983). The Dictionary of Butterflies and Moths in Colour. Peerage Books, London, England. ISBN 0-907408-62-1 Robert G. Foottit & Peter H. Adler. 2009. Insect Biodiversity: Science and Society. Blackwell Publishing Ltd. ISBN 978-1-405-15142-9 Rainier Flindt. 2006. Amazing Numbers in Biology. Springer-Verlag, Berlin. ISBN 3-540-30146-1 Holloway, J.D. (1987). The Moths of Borneo, part 3: Lasiocampidae, Eupteroptidae, Bombycidae, Brahmaeidae, Saturniidae, Sphingidae. Southdene Sdn. Bhd., Kuala Lumpur "Giant Atlas moth found on windowsill in Ramsbottom". BBC News. נבדק ב-13 במאי 2020. {{cite news}}: (עזרה) Yiu, V. (2006). Insecta Hongkongica. Hong Kong Discovery. Kowloon, Hong Kong. 655pp. ISBN 988-97173-9-5
דוד קורן (ספורטאי)

דוד קורן הוא שחקן לשעבר בנבחרת ישראל בכדורסל כיסאות גלגלים וחבר משלחת ישראל במשחקים הפאראלימפיים. כיום הוא מנכ"ל עמותת ער"ן. קורן גדל בקיבוץ העוגן. לאחר שירותו הצבאי עבד בקיבוץ ונפגע מהתפוצצות מוקש ישן, בעקבותיה נאלצו לקטוע את רגלו. לאחר תקופה ממושכת של שיקום חזר לקיבוץ ובמשך שלוש שנים ניהל את מערכת החינוך בקהילה. לאחר מכן שימש מזכיר הקיבוץ ויצא בשליחות לארצות הברית. בשובו לישראל ניהל את קמפוס גבעת חביבה. מאז תקופת השיקום הרבה לעסוק בספורט נכים והיה חבר נבחרת ישראל בכדורסל כיסאות גלגלים. במשחקים הפאראלימפיים סיאול (1988) התחרה עם הנבחרת. בשנים 2005-1998 ניהל את עמותת ער"ן ובשנת 2011 חזר לתפקיד פעם נוספת. לפני חזרתו לתפקיד, בשנת 2010 מונה למנהל מוקדי מיצוי זכויות גמלאים וניצולי שואה שהוקמו ביוזמת המשרד לאזרחים ותיקים. קורן חבר הנהלה פעיל בקואליציה הישראלית לטראומה, עמותת פרקינסון בישראל ומנהיגות אזרחית. כיום הוא מנהל נבחרת הנכים של ישראל בכדורסל כיסאות גלגלים. נשוי בשנית ואב לחמישה ילדים. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) ליאת רון, ‏"מצב המבוגרים, שנמצאים בסיכון גדול לאובדנות בימים רגילים, מחמיר", באתר גלובס, 25 באפריל 2020 מטה העמותה, אתר ער"ן. בינת סמך מינתה את דוד קורן למנהל מוקדי התוכן בחברה, אתר טלנירי, 4.11.2010.
שופט תעבורה

שופט תעבורה הוא שופט הפועל במסגרת בית משפט לתעבורה שליד בתי משפט השלום בישראל, וסמכויותיו הן כשל שופט בית משפט השלום. שופטי תעבורה נבחרים לתפקיד על פי הקריטריונים שלפיהם נבחר שופט בית משפט השלום לפי החלטה של הועדה למינוי שופטים לפי סעיף 4 לחוק בתי המשפט (נוסח משולב), התשמ"ד-1984. דהיינו, על שופטי תעבורה להיות בעלי ותק של חמש שנים לפחות כרשום בפנקס חברי לשכת עורכי הדין וכן בעלי אזרחות ישראלית. בבית משפט השלום שיש בו יותר משופט תעבורה אחד ניתן למנות שופט תעבורה, שמונה מינוי של קבע, להיות סגן נשיא בית משפט השלום לענייני תעבורה. עיקר עיסוקם של שופטי תעבורה הוא דיון בעבירות תעבורה, אשמה פלילית בתאונות דרכים וכן בעבירות שונות שעניינם ביטוח כלי רכב וכן בעבירות של זיהום הסביבה על ידי כלי רכב שאינם תקינים. שופט לתעבורה אשר מעוניין לעבור ולכהן כשופט אזרחי רגיל, עליו להגיש בקשה לוועדה לבחירת שופטים, ושרוב החברים יאשרו את המעבר. ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
יחידה 180 (קוריאה הצפונית)

יחידה 180 (באנגלית: Unit 180) היא קבוצת תקיפה צפון קוריאנית המבצעת פעולות סייבר התקפיות כנגד גורמים אמריקאים ומערביים. התקפותיה של הקבוצה מתמקדות נגד חברות מסחריות ומוסדות פיננסיים על מנת לרגל, לגנוב כספים ולהעבירם אל צפון קוריאה. הקבוצה, תוקפת את קורבנותיה באמצעות הנדסה חברתית, שימוש לרעה בפקודות מאקרו, הפצת נוזקות וכופרות כדוגמת WannaCry. לוחמת רשת טרור קיברנטי האקינג משחקי מלחמה האקטיביזם רפאל קאהאן, נחשפה יחידה 180, נבחרת ההאקרים של צבא צפון קוריאה, באתר כלכליסט, 21 במאי 2017 יחידה 180: כך פועלים לוחמי הסייבר של צ.קוריאה, אתר מקור ראשון Exclusive: North Korea's Unit 180, the cyber warfare cell that worries the West | Reuters, web.archive.org, ‏2017-05-21 "Exclusive: North Korea's Unit 180, the cyber warfare cell that worries the West". Reuters (באנגלית). 2017-05-21. נבדק ב-2022-01-28. שגיא כהן, "הצבא שגונב כסף כדי למלא את קופת המדינה", באתר ynet, 28 במאי 2017
ליל הרוח הגדולה

ליל הרוח הגדולה (באנגלית: Night of the Big Wind, באירית: Oíche na Gaoithe Móire) הוא כינויה של סערה עזה, שפקדה את אירלנד ובריטניה החל מה-6 בינואר 1839. היא נחשבה לקשה ביותר שפקדה את אירלנד מזה 300 שנים. היא גרמה ל-250 עד 300 מקרי מוות (לפי גרסה אחרת – עד 800) ולנזק כבד ביותר ברכוש. הסערה התפתחה לאחר פרק מזג אוויר יוצא דופן. שלג כבד, נדיר באירלנד, ירד ברחבי המדינה בליל ה-5 בינואר. בבוקר 6 בינואר באה במקומו חזית חמה אטלנטית, שהביאה לפרק זמן של רגיעה מוחלטת עם כיסוי עננים צפוף וסטטי. במהלך היום הטמפרטורות עלו הרבה מעל הממוצע העונתי שלהן, וכתוצאה מכך נמס השלג במהירות. לאחר מכן שקע אטלנטי עמוק החל לנוע לכיוון אירלנד, ויצר חזית קרה כאשר התנגש באוויר החם מעל היבשה, והביא לרוחות חזקות וגשם כבד. דיווחים ראשונים על מזג אוויר סוער הגיעו בסביבות הצהריים, והסערה נעה לאט ברחבי האי במשך היום, וצברה כוח תוך כדי תנועתה, עד לעוצמה של הוריקן בדרגה שלוש. היא נעה מזרחה מאירלנד, עם משבי רוח במהירות של יותר מ-100 קשר (185 קילומטר לשעה) לפני שעברה דרך צפון אנגליה לאירופה היבשתית, שם התפוגגה לבסוף ב-7 בינואר. נזק חמור לרכוש נגרם, במיוחד בקונכט, אך גם באלסטר ובצפון לנסטר. לחמישית עד רבע מכלל המבנים בעיר הבירה דבלין נגרם נזק – החל מחלונות שבורים, עבור בגגות שהועפו וכלה בהרס מוחלט. אפילו מבנים בנויים היטב ניזוקו מבנית, כולל מפעלים חדשים וקסרקטיני צבא. גגותיהם של מספר בתים כפריים גדולים הועפו. בבתי העניים, שנבנו בצורה גרועה, הנזק היה חמור יותר ורבים מהם נהרסו כליל. נמצא כי 4,846 ארובות הועפו ממקומן ברחבי אירלנד. חלק ניכר מהנזק ביבשה נגרם על ידי נחשול סערה שהסיע כמויות גדולות של מי ים לפנים הארץ, וכתוצאה מכך התרחשו הצפות נרחבות. הנהרות שאנון וליפי עלו על גדותיהם. רבבות נותרו חסרי בית. החוויה האנושית הקשה הוחמרה על ידי חוויית החושך שליווה אותה, שכן הרוחות העזות כיבו כל מנורה ונר בדרכן. ציפורים במספר ענק ניספו. ראשי בקר וכבשים רבים נהרגו או קפאו למוות. ערימות רבות של חציר ותירס אבדו בסערה, וכתוצאה מכך נגרם רעב חמור בקרב בעלי החיים בחודשים שלאחר מכן. כרבע מיליון עצים נעקרו או נפגעו קשה. 42 אוניות נהרסו, רובן לאורך החוף המערבי הפחות מוגן של אירלנד, בעודן מנסות ללא הצלחה לשוט מחוץ לסערה. רוב הנפגעים שתועדו היו בין יושבי האוניות שטבעו. אחרים מתו כתוצאה מפגיעת הריסות של מבנים. גם העיר ליברפול שבחוף המערבי של בריטניה סבלה קשות ונגרמו בה נזקים מבניים רבים עקב הרוחות החזקות. 120 בני אדם נהרגו בה לבדה. שתי אוניות גדולות אבדו, ואגב כך נגרם נזק בשווי של לפחות 500,000 לירות (שווה ערך ל-52.2 מיליון לירות ב-2020). ליל הרוח הגדולה הפך לחלק מהפולקלור האירי. שררה אמונה עממית שיום הדין יתרחש בחג ההתגלות, 6 בינואר. לכן גרמה הסערה הקשה לרבים להאמין שסוף העולם הוא קרוב. ב-1908 נחקק בממלכה המאוחדת חוק פנסיית הזקנה (אנ'), שאפשר קבלת פנסיה לבני 70 ומעלה, אך לאירים רבים שנולדו לפני חקיקת חוק רישום לידות ומוות ב-1863 לא היה תאריך לידה ידוע. אחת הדרכים שנמצאו כדי להתמודד עם מצב זה הייתה הצגת השאלה האם האדם הנדון זכר את ליל הרוח הגדולה. השיטפון בים הבלטי (1872) The night of the Big Wind, באתר Connaught Telegraph, ‏6 בינואר 2018 The calm before the Big Wind of 1839 was particularly eerie, באתר The Irish Times, ‏16 באוקטובר 2017 Kevin McDonald, ‏When The Wind Wreaked Havoc1989, באתר RTE, ‏6 בינואר 1989
בועז טביב

בועז טביב (נולד ב-29 במרץ 1963) הוא שחקן טניס שולחן וחבר משלחת ישראל במשחקים הפאראלימפיים בשנת 1992. טביב גדל באשקלון ושירת בצה"ל בחטיבת הצנחנים. במלחמת שלום הגליל הוא נפצע בהפצצה שגויה של חיל האוויר הישראלי על יחידתו. הנגמ"ש שבו היה התפוצץ והוא נכווה קשות בכל גופו ושתי כפות ידיו נקטעו. במשך כשנה וחצי היה מאושפז ותקופות ארוכות היה מחוסר הכרה. לאחר תקופת השיקום הראשונית החל להתאמן בבית הלוחם ולשחק טניס שולחן באמצעות קשירת מחבט אל ידו עם תחבושת אלסטית. כעבור למעלה משלושה עשורים, ב-2019, פותח עבורו על ידי מהנדסי התעשייה האווירית מחבט טניס שולחן חדשני המתחבר לפרוטזה. טביב השתתף בתחרויות טניס שולחן ליחידים ולזוגות, כולל במשחקים הפאראלימפיים ברצלונה (1992). טביב גרוש ואב לשלושה ילדים. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) סיפורו של בועז טביב - סרטון של ארגון נכי צה"ל חנן גרינווד, חבטת ניצחון: המהנדסים התגייסו למען נכה צה"ל, באתר ישראל היום, 13 בספטמבר 2019
Cut the Cord

"Cut the Cord" (בעברית: חתוך את החבל) הוא סינגל של להקת הרוק האמריקאית שיינדאון. הסינגל יצא לאור ב-29 ביוני 2015 כסינגל המוביל מתוך אלבום האולפן החמישי שלהם, "Threat to Survival". השיר הגיע למקום הראשון במצעד הרוק המיינסטרימי של מגזין הבילבורד, והיה הסינגל התשיעי של הלהקה שהגיע להישג זה. בשנת 2015 שימש השיר כנעימה הרשמית של אירוע "גיהנום בכלוב" של ה-WWE. השיר יצא ב-29 ביוני 2015 כסרטון הכולל אודיו בלבד וכסינגל. הווידאו קליפ הנלווה יצא יום למחרת. הסולן ברנט סמית תיאר את Cut the Cord בדף הפייסבוק של הלהקה כ"ההצהרה כלפי העולם שאתה לא תוותר, שאתה לא תיכנע ושאתה מסרב להיכשל". בראיון למגזין בילבורד סמית מסר שהשיר הוא "כן בצורה ברוטאלית ולא מתנצל". הוא הוסיף שהשיר הוא "קריאת השכמה המזכירה לכולנו שאנחנו יכולים לשלוט בגורלנו בכך שנמצא את האומץ והתעוזה להרוס את כל מה שעוצר בנו". ב-3 באפריל 2019 הכריז איגוד תעשיית ההקלטות האמריקאי על הסינגל כתקליט פלטינה, לאחר שבארצות הברית נמכרו מיליון עותקים ממנו. מידע על היצירה "Cut the Cord" באתר מיוזיק בריינז מידע על הסינגל "Cut the Cord" באתר מיוזיק בריינז מידע על היצירה "Cut the Cord" באתר Discogs סרטון השיר "Cut the Cord" באתר יוטיוב Childers, Chad (29 ביוני 2015). "Shinedown Unleash Aggressive New Song 'Cut the Cord'". Loudwire. נבדק ב-29 בינואר 2022. {{cite web}}: (עזרה) Payne, Chris (29 ביוני 2015). "Shinedown Premieres 'Cut the Cord' Video — First New Song in Three Years". billboard.com. נבדק ב-29 בינואר 2022. {{cite web}}: (עזרה) Billboard Canada Rock Billboard Bubbling Under Hot 100 Billboard Hot Rock & Alternative Songs Billboard Rock Airplay 2015 YEAR-END CHARTS - Hot Rock & Alternative Songs 2015 YEAR-END CHARTS - Rock Airplay Songs RIAA Cut the Cord Platinum
פביאן ספורקסלדה

פביאן מיטשל ספורקסלדה (בהולנדית: Fabian Mitchel Sporkslede; נולד ב-3 באוגוסט 1993 באמסטלפיין שבהולנד) הוא כדורגלן הולנדי המשחק בעמדת המגן הימני. ספורקסלדה גדל במחלקת הנוער של א.ז. אלקמאר, ובשנת 2007 עבר למחלקת הנוער של אייאקס. ב-26 בספטמבר 2012 ערך את הופעת הבכורה שלו בקבוצה הבוגרת של המועדון, בניצחון 3-0 על אוטרכט במסגרת הגביע ההולנדי. שלושה ימים לאחר מכן ערך את הופעת הבכורה שלו בליגת העל ההולנדית, כשהחליף את ראיין באבל בניצחון 1-0 על טוונטה. ארבעה ימים לאחר הופעת הבכורה שלו בליגה ערך ספורקסלדה את הופעת הבכורה שלו במסגרת אירופית, בהפסד 4-1 לריאל מדריד במסגרת שלב הבתים של ליגת האלופות לעונת 2012/2013. ב-10 ביולי 2014 הושאל ספורקסלדה לווילם II מליגת העל ההולנדית. בסך הכל ערך הופעת ליגה אחת במדי המועדון, והוסיף הופעה אחת בגביע ההולנדי, ובחלון ההעברות של החורף חזר לאייאקס. ב-1 ביולי 2015 שוחרר מהמועדון. ב-28 בינואר 2016 חתם בקייבו ורונה, והושאל למשך חצי עונה ללופה קסטלי רומאני מהסרייה ג'. ב-23 ביולי 2016 חתם ספורקסלדה בנאק ברדה מליגת המשנה ההולנדית. בתום עונת 2016/2017 העפיל עם המועדון לליגת העל ההולנדית, ובעונות 2017/2018 ו-2018/2019 שיחק עם המועדון בליגת העל ההולנדית. בסך הכל ערך 65 הופעות ליגה במדי המועדון. ב-27 בספטמבר 2019 חתם על חוזה לעונה אחת בוואלבייק מליגת העל ההולנדית. בסך הכל ערך שש הופעות ליגה במדי המועדון. ב-5 בינואר 2021 חתם על חוזה לשתי עונות בדינמו טביליסי מליגת העל הגאורגית. הוא ערך 30 הופעות ליגה והבקיע שני שערים בעונת 2021, וב-1 בינואר 2022 שוחרר מהמועדון. ב-29 בינואר 2022 חתם ספורקסלדה בבני סכנין מליגת העל הישראלית. ב-31 בינואר ערך את הופעת הבכורה שלו במועדון, בניצחון 1-0 על עירוני קריית שמונה במסגרת הליגה. בצעירותו, שיחק בנבחרות הצעירות של הולנד. ב-24 במרץ 2023 ערך את הופעת הבכורה שלו בנבחרת סורינאם בהפסד 2-0 למקסיקו. אייאקס אליפות הולנד (1): 2012/2013 דינמו טביליסי הסופר קאפ הגאורגי (1): 2021 פביאן ספורקסלדה, באתר Transfermarkt פביאן ספורקסלדה, באתר Soccerway פביאן ספורקסלדה, באתר WorldFootball.net פביאן ספורקסלדה, באתר National Football Teams פביאן ספורקסלדה, באתר FootballDatabase.eu 'Willem II huurt middenvelder van Ajax met Champions League-ervaring' באתר voetbalprimeur, ‏ 10 ביולי 2014 (בהולנדית) Fabian Sporkslede voor een jaar RKC'er באתר הרשמי של ואלבייק, 27 בספטמבר 2019 (בהולנדית) Two new footballers in Dinamo באתר הרשמי של דינמו טביליסי, 5 בינואר 2021 (באנגלית) יגאל גולדשטיין, ‏חיזוק ראוי: ספורקסלדה חתם בבני סכנין, באתר ערוץ הספורט, 29 בינואר 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פביאן ספורקסלדה".
ברייט אנובקארה

ברייט אנובקארה (באנגלית: Bright Enobakhare; נולד ב-8 בפברואר 1998 בבנין סיטי שבניגריה) הוא כדורגלן ניגרי המשחק בעמדת החלוץ באל-בידה. אנובקארה נולד בבנין סיטי שבניגריה, ועבר לבירמינגהאם שבאנגליה בגיל 15. הוא החל לשחק במחלקת הנוער של נורת'פילד טאון, ובשל הצלחתו עבר למחלקת הנוער של וולברהמפטון וונדררס. בקיץ 2015 חתם אנובקארה על חוזה מקצועני ראשון בוולברהמפטון וונדררס. ב-25 באוגוסט 2015 ערך את הופעת הבכורה שלו במועדון, בניצחון 2-1 על בארנט במסגרת גביע הפוטבול ליג. במשחק זה הבקיע את שער הבכורה שלו במועדון. ב-29 בספטמבר ערך את הופעת הבכורה שלו בפוטבול ליג צ'מפיונשיפ, בניצחון 3-0 על פולהאם. ב-23 בספטמבר 2017 הבקיע את שער הבכורה שלו בליגה, בניצחון 2-1 על בארנסלי. ב-31 באוגוסט 2018 הושאל אנובקארה לקילמרנוק למשך חצי עונה, ולאחר מכן הושאל לקובנטרי סיטי מהפוטבול ליג הראשונה למשך חצי עונה נוספת. ב-8 באוגוסט 2019 הושאל לוויגאן את'לטיק מהפוטבול ליג צ'מפיונשיפ. ב-14 במאי 2020 שוחרר מוולברהמפטון וונדררס. ב-20 ביוני 2020 חתם אנובקארה על חוזה לשלוש עונות בא.א.ק. אתונה מליגת העל היוונית. ב-27 בספטמבר ערך את הופעתו היחידה במועדון, בניצחון 3-0 על לאמיה. במשחק זה הבקיע את שערו היחיד במדי המועדון. ב-5 באוקטובר שוחרר מהמועדון. ב-1 בינואר 2021 חתם אנובקארה במזרח בנגל מליגת העל ההודית למשך חצי עונה. בסך הכל ערך 12 הופעות ליגה במדי המועדון, בהן הבקיע שלושה שערים. ב-13 ביולי 2021 חתם אנובקארה על חוזה לשתי עונות בקובנטרי סיטי מהפוטבול ליג צ'מפיונשיפ. ב-1 באוגוסט ערך את הופעתו היחידה במדי המועדון, בהפסד 2-1 לנורת'האמפטון טאון במסגרת גביע הפוטבול ליג. ב-1 בנובמבר שוחרר מהמועדון, לאחר שערך הופעה רשמית אחת בלבד. ב-30 בינואר 2022 חתם אנובקארה בהפועל ירושלים מליגת העל הישראלית. ב-4 באפריל שוחרר מהקבוצה. לאחר ששוחרר מהפועל ירושלים, אנובקארה חתם ברוך לבוב מליגת העל האוקראינית. בשנת 2023 חתם באל-בידה מהליגה הקטרית השנייה. ברייט אנובקארה, באתר Transfermarkt ברייט אנובקארה, באתר Soccerway ברייט אנובקארה, באתר WorldFootball.net ברייט אנובקארה, באתר FootballDatabase.eu Bright Future Secured! באתר הרשמי של וולברהמפטון וונדררס, 17 ביולי 2015 (באנגלית) Bright Enobakhare signs new Wolves deal באתר Express & Star, ‏ 17 ביולי 2015 (באנגלית) Wolves winger Bright Enobakhare joins Kilmarnock on loan באתר Express & Star, ‏ 31 באוגוסט 2018 (באנגלית) TRANSFER: Bright Enobakhare Joins Sky Blues on Loan באתר הרשמי של קובנטרי סיטי, 8 בינואר 2019 (באנגלית) BRIGHT ENOBAKHARE SIGNS FOR LATICS ON A SEASON-LONG LOAN FROM WOLVES באתר הרשמי של ויגאן את'לטיק, 8 באוגוסט 2019 (באנגלית) Enobakhare makes Wolves departure באתר הרשמי של וולברהמפטון וונדררס, 14 במאי 2020 (באנגלית) ΑΕΚ: Ανακοίνωσε τον Ενομπακάρε באתר sport24, ‏ 20 ביוני 2020 (ביוונית) Επίσημα παρελθόν από την ΑΕΚ ο Μπράιτ Ενομπακάρε באתר sport24, ‏ 5 באוקטובר 2020 (ביוונית) TRANSFER: Coventry City sign Bright Enobakhare! באתר הרשמי של קובנטרי סיטי, 13 ביולי 2021 (באנגלית) NEWS: Bright Enobakhare leaves Coventry City באתר הרשמי של קובנטרי סיטי, 1 בנובמבר 2021 (באנגלית) תומר לוי, ‏החלוץ ברייט אנבוקארה חתם בהפועל ירושלים, באתר ערוץ הספורט, 30 בינואר 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברייט אנובקארה".
אמה הייז

אמה הייז (באנגלית: Emma Hayes; נולדה ב-18 באוקטובר 1976, היא מאמנת כדורגל אנגליה המאמנת את קבוצת הכדורגל צ'לסי מהסופר ליג האנגלית לנשים. נחשבת לאחת המאמנות הטובות בעולם שהובילה את צ'לסי לתארים רבים ונבחרה על ידי פיפ"א למאמנת הנשים הטובה בעולם לשנת 2021. בין היתר, זכתה עם צ'לסי ב-6 אליפויות ו-5 גביעים באנגליה. הייז החלה בקריירת האימון שלה בארצות הברית בשנת 2001 כשאימנה את לונג איילנד ליידי ריידרס במסגרת ליגת כדורגל נשים חובבנית אזורית. לאחר שנתיים עברה לאמן את קבוצת איונה קולג' במסגרת ליגת המכללות ואימנה בה 3 עונות. בין השנים 2006–2008 חזרה לאנגליה לתפקיד עוזרת המאמן ומנהלת האקדמיה בקבוצת ארסנל. בשנת 2008 הצטרפה כמאמנת לקבוצת שיקגו רד סטארס שהייתה בתהליך הקמה והצטרפות לליגת כדורגל נשים מקצוענית בארצות הברית. פוטרה בשנת 2010 וחזרה לאנגליה. בשנת 2012 מונתה למאמנת צ'לסי והייתה חלק ממהפך שעברה הקבוצה בבנייה מחדש וגיוס שחקניות חזקות כדי להציב את הקבוצה בפיסגת הסופר ליג האנגלית לנשים. כבר בעונתה הראשונה כמאמנת הגיעה עם הקבוצה לגמר הגביע אך הפסידה בפנדלים. בעונת 2013/2014 סיימה הקבוצה במקום השני בליגה, בגלל הפרש שערים, אחרי ליברפול. המקום השני הבטיח לקבוצה את המקום בליגת האלופות לראשונה בתולדותיה. בעונת 2014/2015 הובילה את הקבוצה לראשונה בתולדותיה לאליפות ואף השלימה דאבל כשזכתה בגביע. הקבוצה חזרה על הישג זה גם בעונת 2017/2018. בעונת 2019/2020 הקבוצה זכתה שוב באליפות וגם בגביע הליגה. בעונות 2017/2018 ו-2018/2019 הגיעה עם הקבוצה לחצי גמר ליגת האלופות אך הפסידה לוולפסבורג ולאולימפיק ליון בהתאמה. בעונת 2020/2021 הגיעה הקבוצה להישג השיא של המועדון כשזכתה בטרבל שכלל את הזכייה באליפות, גביע הליגה והגביע. בעונה זו גם הובילה את קבוצתה לגמר ליגת האלופות אך הפסידה לברצלונה 4-0. בסוף עונה זו נבחרה כמאמנת הנשים הטובה בעולם. בעונת 2021/2022 לא הצליחה להתקדם עם הקבוצה מעבר לשלב הבתים בליגת האלופות אך באנגליה כמעט ושחזרה את הישגיה מהעונה הקודמת כשזכתה בדאבל. בעונת 2022/2023 השלימה עם צ'לסי דאבל שלישי ברציפות. הייז החלה דרכה ככדורגלנית באקדמיה של ארסנל אך פציעה בחופשת סקי בגיל 17 שמה קץ לקריירת המשחק שלה. למדה תואר ראשון בלימודים אירופיים, ספרדית וסוציולוגיה ותואר שני במודיעין ויחסים בין לאומיים. בשנת 2018 הייתה בהריון עם תאומים אך אחד מהם לא שרד והיא עברה לידה שקטה. לאחר לידת בנה דיברה על הטראומה שעברה על מנת להעלות את המודעות לנושא. נכון ל-16 בדצמבר 2021 צ'לסי הסופר ליג האנגלית לנשים - (6): 2014/2015, 2017/2018, 2019/2020, 2020/2021, 2021/2022, 2022/2023 גביע - (5): 2014/2015, 2017/2018, 2020/2021, 2021/2022, 2022/2023 גביע הליגה - (2): 2019/2020, 2020/2021 מגן הקהילה - (1): 2020 מאמנת הנשים הטובה בעולם - (1): 2021 מאמנת העונה בסופר ליג האנגלית לנשים - (6): 2015, 2018, 2020, 2021, 2022, 2023 מדיה וקבצים בנושא אמה הייז בוויקישיתוף אמה הייז, באתר Soccerway אמה הייז, באתר WorldFootball.net אמה הייז, באתר FootballDatabase.eu אחת על אחת – פרק 11 עם אמה הייז, אשרת עיני בפודקסט בכל יום נתון (הפרק באנגלית), 18 באוגוסט 2019 אוריאל דסקל, מה מאמנת הכדורגל הטובה בעולם יכולה ללמד על ניהול?, באתר כלכליסט, 10 במאי 2021 היסטוריה: בארסה זכתה בליגת האלופות לנשים, באתר ערוץ הספורט, 17 במאי 2021 ‏רוברט לבנדובסקי נבחר לשחקן השנה של פיפ"א, באתר ספורט1, 17 בינואר 2022 ליאור ברטל, ‏אימהות בספורט / אמה הייז בחרה לחשוף את סיפורה כדי להעלות את המודעות לנושא כאוב, באתר דבר העובדים בארץ ישראל, 17 בינואר 2019
לנסרוטה

לנסרוטה (בספרדית: Lanzarote) הוא האי הרביעי בגודלו באיים הקנריים שבספרד. האי התגלה במקור בשנת 1312 ידי הנווט האיטלקי לנצ'לוטו מלוצ'לו (אנ'), ונקרא על שמו. ב-1993 הוכרז האי כשמורה ביוספרית על ידי אונסק"ו. בירת האי היא העיר ארסיפה. נכון לשנת 2019 אוכלוסיית האי מנתה 152,289 תושבים. הענף הכלכלי העיקרי בלנסרוטה הוא ענף התיירות. האי מכיל את הפארק הלאומי טימנפאיה, שהוא אחד מאתרי התיירות המרכזיים באי. חוף פאפאגאיו חוף אל גולפו הפארק הלאומי טימנפאיה ארסיפה אתר האינטרנט הרשמי של לנסרוטה לנסרוטה, באתר אנציקלופדיה בריטניקה (באנגלית) ערך זה הוא קצרמר בנושא ספרד. אתם מוזמנים לתרום לוויקיפדיה ולהרחיב אותו.
קרחון פרוניקה

קרחון פרוניקה (באנגלית: Perunika Glacier; בבולגרית: ледник Перуника) הוא קרחון במזרח האי ליווינגסטון באיי שטלנד דרום, שבאנטארקטיקה. אורכו של הקרחון 8 קילומטרים, ורוחבו הממוצע של הקרחון 3 קילומטרים. לקרחון צורת חצי סהר. קרחון פרוניקה מוקם ממזרח לקרחון פימפירב; קרחון פרוניקה ממוקם מדרום לשדה השלג סדינני; קרחון פרוניקה ממוקם דרומית-מערבית מקרחון קאליאקרה; קרחון פרוניקה ממוקם ממערב לקרחון יורון, ומצפון לשדה השלג בלקן; בראשו של קרחון האנטרס. את ראשו (מוצאו) של קרחון פרוניקה מקיפים רכס פליסקה (מדרום - דרום-מערב); בקע נסבר (מדרום); בקע וורנר (ממזרח); ורכס בוולז (מצפון - צפון-מזרח) הקרחון זורם לכיוון צפון-מערב, בין מצוק ברדיק לבין רכס בוולז, וזורם צפונה לגבעת רזן, וממנה קרחון פרוניקה פונה לכיוון מערב - דרום-מערב מצפון לגבעת רזן. הקרחון נשפך למעגן אמונה, שבין החוף הבולגרי לבין חוף פימפירב. הקרחון מבותר ומחורץ בחלקו התחתון, מאחר שנשפכים אליו, קרחונים משדה השלג בלקן, וכן מכיפת הקרח הממוקמת ממערב לפסגת חמוס, ומדרום לשדה השלג סדינני . הקרחון מופה לראשונה בשנת 1991, על ידי Servicio Geográfico del Ejército, כשחלקו התחתון של הקרחון מופה בפירוט רב. הקרחון מופה מחדש על ידי סוקרים בולגריים במהלך הקיץ האנטארקטי 1995–1996; ולאחר מכן בשנת 2005 ובשנת 2009 במסגרת הסקר הטופוגרפי הבולגרי Tangra 2004/05. הקרחון נקרא על שם הכפר פרוניקה בהרי רודופי בדרום בולגריה. הכפר נקרא על של פרון, שמו של אל סלבי קדום. מדיה וקבצים בנושא קרחון פרוניקה בוויקישיתוף תצלום לוויין של אזור הקרחון, תוך סימון אתרים נוספים באזור באתר copernix
יאן לואיס קסטלנוס

יאן לואיס קסטלנוס (באנגלית: Jan Luis Castellanos; נולד ב-11 בספטמבר 1995) הוא שחקן ודוגמן אמריקאי-דומיניקני, המוכר מתפקידו בתור דייגו טורס בסדרת הדרמה "13 סיבות" (2020) ובשל תפקידו בתור טומי טורס בסרט "נערה גבוהה 2" (2022). קסטלנוס נולד ב-11 בספטמבר 1995 בסנטו דומינגו, הרפובליקה הדומיניקנית. לאחר שגדל אצל סבו וסבתו, הוא עבר לניו ג'רזי בגיל 8 כדי לגור עם אמו, אביו החורג ואחיו. הוא המבוגר מבין ארבעה אחים. בזמן שלמד בבית הספר בתיכון סיראקוז, הוא התמחה רבות בספורט והופיע בתיאטרון במסגרת הבית ספרית במחזות זמר בהם "סיפור הפרברים" ו"ג'רזי בויז" בעוד שהוא היה אלוף המדינה בהיאבקות לתיכונים. במהלך לימודיו לתואר ראשון באוניברסיטת סנט פיטר בג'רזי סיטי החל קסטלנוס לדגמן. העיסוק בדוגמנות איפשר לו להגיע ללוס אנג'לס, קליפורניה ושם החל לעסוק במשחק. בלוס אנג'לס דגמן עבור מותגים כמו אדידס, אברקרומבי אנד פיץ' והופיע בפרסומת לאומית עבור חברת "Coppertone" מוצרי שיזוף בקמפיין בארצות הברית. הוא למד משחק ב"הקולקטיב החדש" בלוס אנג'לס - סטודיו למשחק שהוקם על ידי סוזן בטסון, שם למד אצל גרג בראון. בשנת 2018 זכה קסטלנוס להופעת בכורה בסרט הקצר של השחקן והבמאי סת' לי, "Depression and Insanity". באותה שנה שיחק בתפקיד חוזר בשלושה פרקים בעונה השנייה של סדרת הטלוויזיה "הבורחים". בשנת 2020 הצטרף לעונה הרביעית של סדרת הטלוויזיה "13 סיבות" של נטפליקס; המבוססת על הרומן "שלוש-עשרה סיבות" מאת ג'יי אשר. בסדרה הוא גילם את דייגו טורס, שחקן פוטבול ב"תיכון ליברטי" שנמצא בזוגיות עם ג'סיקה (אלישה בו) וחושד בקליי (דילן מינט) וחבורתו כי ישנה אמת אחרת לגבי הרצח של ברייס. בהמשך אותה שנה שיחק בפרק בסדרה "Acting for a Cause". באותה שנה שיחק בתפקיד ראשי בסדרת מבית רשת קוויבי "אל תחפרי לעומק" לצד הלנה הווארד. בשנת 2021 שיחק בין התפקידים הראשיים בסדרת הטלוויזיה הקומית "Bridge and Tunnel" שביים ויצר השחקן אדוארד ברנס לרשת הטלוויזיה אפיקס. שיחק גם בסרט הקצר "Influencia" שאותו הפיק. באותה שנה לוהק לתפקיד בסרט ההמשך "נערה גבוהה 2" שיצא לאוויר בפברואר 2022; בסרט מגלם קסטלנוס את טומי טורס המחזר אחרי ג'ודי (אווה מישל). יאן לואיס קסטלנוס, ברשת החברתית אקס (טוויטר) יאן לואיס קסטלנוס, ברשת החברתית אינסטגרם יאן לואיס קסטלנוס, במסד הנתונים הקולנועיים IMDb (באנגלית) Geoff Boucher, Deadline, Deadline, ‏6 בספטמבר 2018 Jan Luis Castellanos Wiki, Age, Bio, Height, Girlfriend - Wikirole, Wikirole, ‏4 באפריל 2021 Meet the new bad boy of Runaways season 2 - Metro US, Metro US, ‏3 בנובמבר 2018 Capital, Meet 13 Reasons Why New Cast Member Jan Luis Castellanos Who Plays Diego Torres, Capital, ‏4 במאי 2020 Acting for A Cause Performs A Play for Colin Kaepernick’s Know Your Rights Camp – JaGurl TV, JaGurl TV, ‏3 במאי 2020 Denise Petski, Deadline, Deadline, ‏3 ביוני 2019 Ben Travers, IndieWire, IndieWire, ‏בundefined 2021 Tall Girl 2: Release date, trailer, cast and more about the much-awaited Netflix sequel, Web News Observer, ‏5 בundefined 2022